**Tim Allen** (\* 13. jún 1953, Denver, Colorado, USA) je americký herec a komik. Je známy z televízneho seriálu *Kutil Tim* (1991 - 1998).

Detstvo a mladosť
-----------------

Allen sa narodil v Denveri, v štáte Colorado. Je tretím najstarším zo šiestich detí. Jeho otec zomrel pri autonehode v novembri 1964 pri zrážke s opitým vodičom. O dva roky neskôr sa jeho matka vydala a presťahovala sa so svojimi šiestimi deťmi do Birminghamu v štáte Michigan. Allen navštevoval v Birminghame divadelné a hudobné kurzy. V roku 1976 získal titul bakalára v odbore komunikácie so špecializáciou na rozhlasovú a televíznu produkciu s vedľajším zameraním na filozofiu a dizajn.

Kariéra
-------

Allen začal svoju hereckú kariéru ako komik v roku 1975. Neskôr pár rokov nevystupoval kvôli tomu, že bol vo väzení. Po prepustení z väzenia v roku 1981 sa vrátil ku komédii. Presťahoval sa do Los Angeles a stal sa pravidelným účinkujúcim v *The Comedy Store*. Začal vystupovať v stand-up vystúpeniach v nočných diskusných reláciách a špeciálnych záznamoch a filmoch.

V roku 1991 až do roku 1998 stvárnil hlavnú postavu v televíznom seriály *Kutil Tim*, ktorý ho do značnej miery preslávil. Za svoj herecký výkon získal aj niekoľko nominácii, pričom obdržal jeden Zlatý glóbus.

V roku 1994 si zahral vo filme *Santa Claus*. Film bol pomerne úspešný a mal dve ďalšie pokračovania, pričom v roku 2022 sa dočkal aj televízneho seriálu. Okrem prvej časti filmu bola vo všetkých ďalších jeho hlavnou hereckou kolegyňou herečka Elizabeth Mitchellová. O rok neskôr sa pripojil k dabingovému obsadeniu animovaného filmu *Toy Story*. Nasledujúci rok sa vrátil k dabingu v *Toy Story 2*, ktorý bol finančným a kritickým hitom. Pracoval aj na ďalších pokračovaniach.

V roku 2006 si zahral vo filme *ZOOM: Akadémia pre superhrdinov*. O rok neskôr si zahral vo filme *Divé svine* po boku hercov John Travolta, Martin Lawrence, William H. Macy a Ray Liotta.

V roku 2011 do roku 2021 účinkoval v televíznom seriály *Last Man Standing*.

Súkromný život
--------------

V roku 1984 sa oženil s Laurou Deibel. Majú spolu dcéru narodenú v decembri 1989. V roku 1999 sa Allen s manželkou rozišiel a rozvod sa uskutočnil v roku 2003. Allen sa oženil druhý krát s herečkou Jane Hajduk v októbri 2006. V marci 2009 sa im narodila dcéra Elizabeth.

Allen je silný republikán. Je aj automobilový nadšenec a súťažil vo vytrvalostných pretekoch pre Saleen v 90. rokoch. Vlastní aj zbierku áut. Allen sa tiež podieľa na filantropickom úsilí pomôcť znížiť bezdomovectvo.

### Zatknutia

2. októbra 1978 bol Allen zatknutý na medzinárodnom letisku Kalamazoo/Battle Creek International Airport za držanie viac ako 650 gramov (1,43 lb) kokaínu. Následne bol obvinený z trestného činu obchodovania s drogami a uviedol mená ďalších dílerov výmenou za trest odňatia slobody na tri až sedem rokov namiesto možného doživotného väzenia. Bol podmienečne prepustený 12. júna 1981 po dvoch rokoch a štyroch mesiacoch vo Federálnom nápravnom ústave Sandstone v štáte Minnesota.

V roku 1998 bol Allen zatknutý za jazdu pod vplyvom v Birminghame v štáte Michigan. V tom čase mal obsah alkoholu v krvi 0,15, čo je takmer dvojnásobok zákonného limitu v Michigane. Bol odsúdený na ročnú podmienku a v rámci súdnej povinnosti nastúpil na rehabilitačnú kliniku pre alkoholizmus.

Iné projekty
------------

Commons
* Spolupracuj na Commons Commons ponúka multimediálne súbory na tému **Tim Allen**

Externé odkazy
--------------

* Tim Allen v Internet Movie Database (po anglicky)
* Tim Allen v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Tim Allen na anglickej Wikipédii.*

| * z
* d
* u
Držitelia ceny Saturn Award pre najlepšieho herca |
| --- |
| 1974 - 1999 | 
* James Caan/Don Johnson (1974/75)
* David Bowie/Gregory Peck (1976)
* George Burns (1977)
* Warren Beatty (1978)
* George Hamilton (1979)
* Mark Hamill (1980)
* Harrison Ford (1981)
* William Shatner (1982)
* Mark Hamill (1983)
* Jeff Bridges (1984)
* Michael J. Fox (1985)
* Jeff Goldblum (1986)
* Jack Nicholson (1987)
* Tom Hanks (1988)
* Jeff Daniels (1989/90)
* Anthony Hopkins (1991)
* Gary Oldman (1992)
* Robert Downey Jr. (1993)
* Martin Landau (1994)
* George Clooney (1995)
* Eddie Murphy (1996)
* Pierce Brosnan (1997)
* James Woods (1998)
* Tim Allen (1999)

 |
| 2000 - súčasnosť | 
* Hugh Jackman (2000)
* Tom Cruise (2001)
* Robin Williams (2002)
* Elijah Wood (2003)
* Tobey Maguire (2004)
* Christian Bale (2005)
* Brandon Routh (2006)
* Will Smith (2007)
* Robert Downey Jr. (2008)
* Sam Worthington (2009)
* Jeff Bridges (2010)
* Michael Shannon (2011)
* Matthew McConaughey (2012)
* Robert Downey Jr. (2013)
* Chris Pratt (2014)
* Harrison Ford (2015)
* Ryan Reynolds (2016)
* Mark Hamill (2017)
* Robert Downey Jr. (2018/2019)
* John David Washington (2019/2020)
* Tom Cruise (2021(2022)

 |

Autoritné údaje: * BnF: 14149222r
* GND: 141169559
* ISNI: 0000 0001 0802 6238
* LCCN: n94059941
* NK ČR: xx0042292
* VIAF: 85566980
* WorldCat: lccn-n94059941